Magyarországon jelenleg felosztó-kirovó nyugdíjrendszer van, ami azt jelenti, hogy az adófizetők járulékaiból fizetik a mindenkori nyugdíjakat. A rendszerben nincs tartalék, a befolyó pénzt azonnal el is költik. Ez a fajta nyugdíjrendszer addig stabil, amíg nincs jóval több nyugdíjas, mint adófizető.
Ezzel szemben áll a tőkefedezeti rendszer, ahol mindenki az egyéni számláján gyűjti a megtakarítását kizárólag saját maga részére. A magánnyugdíjpénztárak is ilyen rendszerben működtek.